ΓΡΑΠΤΗ ΕΡΩΤΗΣΗ P-0500/03

υποβολή: Chris Davies (ELDR) προς την Επιτροπή

(17 Φεβρουαρίου 2003)

Θέμα: Ζευγαρωτές πελαγικές τράτες και θάνατοι δελφινιών

Απαντώντας στην ερώτησή μου της 5ης Ιουνίου 2002 (Ε-1606/02(1)), η Επιτροπή ανέφερε ότι ήλπιζε να προωθήσει νομοθετικές προτάσεις με σκοπό την αντιμετώπιση του προβλήματος των θανάτων δελφινιών εξαιτίας της αλιείας με πελαγικές τράτες βυθού με ζευγαρωτά σκάφη.

Οι τελευταίες μετρήσεις δείχνουν μια ανησυχητική αύξηση του αριθμού νεκρών δελφινιών που εκβράζονται στις ακτές της ΝΔ Αγγλίας.

Ποιά μέτρα λαμβάνει η Επιτροπή, και ποιές συνέπειες πιστεύει ότι θα έχουν τα μέτρα αυτά, όσον αφορά τη μείωση των θανάτων δελφινιών εξαιτίας αυτού του αλιευτικού εργαλείου·

Προτίθεται η Επιτροπή να επιβάλει άμεση προσωρινή απαγόρευση της αλιείας λαβρακιού, μέχρις ότου πραγματοποιηθούν αλλαγές στις πρακτικές, τη διαχείριση και το κανονιστικό πλαίσιο της αλιείας·

(1) ΕΕ C 309 E της 12.12.2002, σελ. 143.

Απάντηση του κ. Fischler εξ ονόματος της Επιτροπής

(6 Μαρτίου 2003)

Η Επιτροπή γνωρίζει πολύ καλά το πρόβλημα των νεκρών δελφινιών που ξεβράζονται στις ακτές των κρατών μελών, ιδίως κατά τη φετινή χειμερινή περίοδο στα νότια του Ηνωμένου Βασιλείου.

Σύμφωνα με την οδηγία περί οικοτόπων(1), τα κράτη μέλη λαμβάνουν μέτρα για την προστασία των μικρών κητοειδών και για τη διασφάλιση της καλής κατάστασης όσον αφορά τη διατήρηση των ειδών αυτών (συμπεριλαμβανομένης της αξιολόγησης των πληθυσμών, της παρακολούθησης της παρεμπίπτουσας αλιείας, μέτρων άμβλυνσης των επιπτώσεων και προστασίας των οικοτόπων). Η Επιτροπή είναι ωστόσο πεπεισμένη ότι χρειάζονται πρόσθετα κοινοτικά μέτρα για την αύξηση του επιπέδου διατήρησης των μικρών κητοειδών, ιδίως στον τομέα της αλιείας, κατά συνεπή τρόπο και με πνεύμα συνεργασίας σε κοινοτικό επίπεδο.

Για την κατάρτιση νομοθετικών προτάσεων για την αντιμετώπιση του προβλήματος παρεμπιπτόντων αλιευμάτων κητοειδών κατά τη διεξαγωγή αλιευτικών δραστηριοτήτων, η Επιτροπή βρίσκεται τώρα στο στάδιο

της εξέτασης πληροφοριών και συμβουλών που έλαβε, κατόπιν αιτήσεώς της, από το Διεθνές Συμβούλιο για την Εξερεύνηση της Θάλασσας (ICES) και από την Επιστημονική, Τεχνική και Οικονομική Επιτροπή Αλιείας (ΕΤΟΕΑ) σχετικά με το θέμα αυτό. Η επεξεργασία των εν λόγω προτάσεων θα πραγματοποιηθεί κατά τους προσεχείς μήνες, και θα αφορά ευρεία διαβούλευση με τους παράγοντες του κλάδου. Ενώ η Επιτροπή πιστεύει ότι τα μέτρα αυτά θα πρέπει να έχουν ως στόχο τη σημαντική βελτίωση του τρόπου αντιμετώπισης του προβλήματος της παρεμπίπτουσας αλίευσης κητοειδών, είναι αδύνατον, στο στάδιο αυτό, να έχουμε σαφέστερη ιδέα σχετικά με τις ακριβείς επιπτώσεις των μέτρων τα οποία δεν έχουν ακόμη ληφθεί.

Σύμφωνα με το ICES(2), δενπάρχουν συγκεκριμένα στοιχεία που να δείχνουν ότι οι πελαγικές μηχανότρατες που αλιεύουν λαβράκια είναιπεύθυνες για την παρεμπίπτουσα αλίευση δελφινιών τα οποία φθάνουν νεκρά στις ακτές της Αγγλίας και της Γαλλίας. Με άλλα λόγια, δελφίνια αλιεύονται επίσης και με άλλους τύπους αλιείας εκτός από εκείνων για τα λαβράκια. Το ICES θεωρεί ότι μία απαγόρευση της πελαγικής αλιείας με μηχανότρατες θα αποτελέσει αυθαίρετο μέτρο, το οποίο είναι απίθανο να επιτύχει τους επιθυμητούς στόχους. Ωστόσο, αναφέρει επίσης ότιπάρχει επείγουσα ανάγκη για ολοκληρωμένο έλεγχο των πολυάριθμων μηχανοτράτων που δραστηριοποιούνται στην περιοχή αυτή.

Στο στάδιο αυτό, η Επιτροπή δεν εξετάζει τη δυνατότητα θέσπισης άμεσης προσωρινής απαγόρευσης της αλιείας λαβρακιών. Ωστόσο, η θέσπισηποχρεωτικών συστημάτων παρατήρησης για διάφορους τύπους αλιείας θα αποτελέσει βεβαίως μέρος των προαναφερόμενων μελλοντικών προτάσεων της Επιτροπής σχετικά με το θέμα αυτό.

(1) Οδηγία του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας, ΕΕ L 206 της 22.7.1992.

(2) Έκθεση της συμβουλευτικής επιτροπής του ICES για τα οικοσυστήματα 2002 (που διατίθεται στη διεύθυνσηhttp://www.ices.dk/committe/ace/2002/Section-2.pdf), και ιδίως στο κεφάλαιο 2.3.3.